Π.Α.Σ. Αετός Κιλκίς

Ο Πολιτιστικός Αθλητικός Σύλλογος Αετός Κιλκίς είναι ελληνικό αθλητικό σωματείο που δραστηριοποιείται στην πόλη του Κιλκίς, στο Νομό Κιλκίς, όπου και βρίσκεται η έδρα του. Επίσημο έτος ίδρυσής του είναι το 1999 και χρώματα του το κίτρινο και το μπλε. Ο σύλλογος διατηρεί τμήματα αποκλειστικά καλαθοσφαίρισης.«Ιστορικό ίδρυσης», πληροφορίες στον επίσημο ιστότοπο του συλλόγου.

 Τμήμα καλαθοσφαίρισης ανδρών 

 Ιστορικό 
Ο σύλλογος ξεκίνησε επισήμως τις δραστηριότητές του το Μάιο του 1999 μετά από πρωτοβουλία παλαιών παικτών και παραγόντων του τμήματος καλαθοσφαίρισης του Γ.Α.Σ. Κιλκίς. Η πορεία του ξεκίνησε από τη Γ' Κατηγορία Ανδρών της Ε.ΚΑ.Σ.ΚΕ.Μ., την κορυφή της οποίας κατέκτησε την περίοδο 1999-2000.«Πρωταθλητές» , πληροφορίες στον επίσημο ιστότοπο της Ε.ΚΑ.Σ.ΚΕ.Μ. Η επόμενη χρονιά, 2000-01, υπήρξε εξίσου πετυχημένη, καθώς ο σύλλογος κατέκτησε και πάλι την πρώτη θέση, της Β' Κατηγορίας αυτή τη φορά, πετυχαίνοντας και πάλι την άνοδο. Τον Ιούνιο της ίδιας χρονιάς, η αυξανόμενη δραστηριότητα και δυναμική του Αετού είχε σαν αποτέλεσμα την απορρόφηση του αντίστοιχου τμήματος του Γ.Α.Σ. Κιλκίς.

Η ομάδα διαθέτει στην τροπαιοθήκη της ακόμη ένα πρωτάθλημα Β' Κατηγορίας, εκείνο του 2007. Χρονιά σταθμός στην ιστορία του συλλόγου υπήρξε το 2009, οπότε και με την κατάκτηση τόσο του Πρωταθλήματος, όσο και του Κυπέλλου Ε.ΚΑ.Σ.ΚΕ.Μ. (απέναντι στον Α.Σ. Αναγέννηση Λιτόχωρου),«Προϊστορία των τελικών Κυπέλλου Ανδρών» , πληροφορίες στον επίσημο ιστότοπο της Ε.ΚΑ.Σ.ΚΕ.Μ. πέτυχε την άνοδό του στις Εθνικές Κατηγορίες. Προπονητής του συλλόγου την περίοδο αυτή ήταν ο Χρήστος Χατζόπουλος.

Κατά την πρώτη του περίοδο στη Γ' Εθνική Κατηγορία, 2009-10, ο Αετός κατέλαβε την 4η θέση του 1ου Ομίλου Βορρά, παραμένοντας δίχως προβλήματα στην κατηγορία.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ. Ωστόσο την επόμενη χρονιά, 2010-11 η ομάδα του Κιλκίς τερμάτισε στην 9η θέση, εντός της ζώνης του υποβιβασμού.

Κατά την αγωνιστική περίοδο 2011-12 ο Αετός κατέκτησε και πάλι το οικείο του τοπικό πρωτάθλημα επιστρέφοντας μετά από ένα χρόνο στη Γ' Εθνική. Η θητεία του αυτή στις εθνικές κατηγορίες υπήρξε μονοετής καθώς την περίοδο 2012-13, στο Πρωτάθλημα του 1ου Ομίλου Βορρά, ολοκλήρωσε τις αγωνιστικές του υποχρεώσεις στη 12η θέση του βαθμολογικού πίνακα με αποτέλεσμα να υποβιβαστεί.

Το τμήμα παίδων του συλλόγου έχει αναδειχθεί Πρωταθλήτρια Ομάδα της Ε.ΚΑ.Σ.ΚΕ.Μ. το 2004, ενώ αντίστοιχο επίτευγμα πέτυχε το τμήμα παμπαίδων το 2002 και το 2008.

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2017-18, ο Π.Α.Σ. Αετός Κιλκίς διαγωνίζεται στο Πρωτάθλημα της Α' Κατηγορίας Ανδρών που διοργανώνει η Ε.ΚΑ.Σ.ΚΕ.Μ.«Α' Κατηγορία Ανδρών 2013-14», πληροφορίες στον επίσημο ιστότοπο της Ε.ΚΑ.Σ.ΚΕ.Μ.

Έδρα του συλλόγου είναι το κλειστό προπονητήριο στο Β' Γυμνάσιο Κιλκίς.

 Τμήμα καλαθοσφαίρισης γυναικών 

 Ιστορικό 
Το γυναικείο τμήμα καλαθοσφαίρισης του Αετού διαθέτει στην τροπαιοθήκη του τρία Πρωταθλήματα Ε.ΚΑ.Σ.ΚΕ.Μ., εκείνα των ετών 2000, 2003 και 2004.

Κατά την αγωνιστική περίοδο 2009-10, ολοκλήρωσε τις αγωνιστικές του υποχρεώσεις στην 5η θέση της τελικής κατάταξης.«Αποτελέσματα ΕΚΑΣΚΕΜ: Πρωταθλητής ο Πιερικός Αρχέλαος», άρθρο στον ιστότοπο WePlayBall.gr, 12 Απριλίου 2010. Τις δύο επόμενες περιόδους, 2010-11 και 2011-12, ο σύλλογος δεν συμμετείχε στο Πρωτάθλημα της Α' Κατηγορίας Γυναικών.«Βαθμολογία Α' Γυναικών 2010-11», πληροφορίες στον επίσημο ιστότοπο της Ε.ΚΑ.Σ.ΚΕ.Μ.«Βαθμολογία Α' Γυναικών 2011-12» , πληροφορίες στον επίσημο ιστότοπο της Ε.ΚΑ.Σ.ΚΕ.Μ.

Έχοντας επιστρέψει στα γήπεδα την περίοδο 2012-13, η ομάδα ολοκλήρωσε τις αγωνιστικές της υποχρεώσεις στην 6η θέση του βαθμολογικού πίνακα.«Α' Κατηγορία Γυναικών 2012-13» , πληροφορίες στον επίσημο ιστότοπο της Ε.ΚΑ.Σ.ΚΕ.Μ.

Εδρα του συλλόγου είναι το Β' Δ.Α.Κ. Κιλκίς.

 Παραπομπές 

 Εξωτερικοί σύνδεσμοι 

 Π.Α.Σ. Αετός Κιλκίς, επίσημο ιστολόγιο.

Κατηγορία:Αθλητικοί σύλλογοι Κιλκίς
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.ΚΕ.Μ.
Κατηγορία:Ιδρύσεις αθλητικών συλλόγων το 1999
Κατηγορία:Ιδρύσεις ομάδων καλαθοσφαίρισης το 1999